държавата членка до Комисията, както и обратното, като тази дата представлява датата на подаване на съответния документ.
 3.3.
 Да гарантират, че официалните данни се обменят единствено чрез SFC2021 (с изключение на случаите на непреодолима сила) и че информацията, предоставена в електронните формуляри, вградени в SFC2021 („структурирани данни“), не се заменя от неструктурирани данни и че в случай на несъответствия за валидни се смятат структурираните данни, а не неструктурираните.
 При непреодолима сила, неизправност на SFC2021 или липса на връзка със SFC2021 държавата членка може, с предварителното одобрение на Комисията, да изпрати документите в друг формат съгласно условията, определени от Комисията. Когато причината за непреодолимата сила престане да действа, съответната страна незабавно въвежда в SFC2021 информацията, която вече е била предоставена на хартиен носител.
 3.4.
 Да осигурят спазване на условията за сигурността на информационните технологии, публикувани на портала на SFC2021, и на мерките, които се прилагат в рамките на SFC2021 от Комисията, за да се гарантира сигурността на предаването на данни, по-специално във връзка с използването на техническия интерфейс като част от информационните системи за управление и контрол на държавата членка съгласно точка 2.3.
 3.5.
 Да прилагат и гарантират ефективността на мерките за сигурност, приети за защита на данните, които се съхраняват и предават чрез SFC2021.
 3.6.
 Ежегодно да актуализират и да извършват преглед на сигурността на информационните технологии за SFC2021 и съответните политики за сигурност на тези технологии на национално, регионално или местно равнище при промени в технологиите, при установяване на нови заплахи или при други значими промени.
 (1) Регламент (ЕС) No 910/2014 на Европейския парламент и на Съвета от 23 юли 2014 г. относно електронната идентификация и удостоверителните услуги при електронни трансакции на вътрешния пазар и за отмяна на Директива 1999/93/ЕО (ОВ L 257, 28.8.2014 г., стр. 73).
 (2) Решение (ЕС, Евратом) 2017/46 на Комисията от 10 януари 2017 г. относно сигурността на комуникационните и информационните системи в Европейската комисия (ОВ L 6, 11.1.2017 г., стр. 40).
 (3) Директива 2002/58/ЕО на Европейския парламент и на Съвета от 12 юли 2002 г. относно обработката на лични данни и защита на правото на неприкосновеност на личния живот в сектора на електронните комуникации (Директива за правото на неприкосновеност на личния живот и електронни комуникации) (ОВ L 201, 31.7.2002 г., стр. 37).
 (4) Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните) (ОВ L 119, 4.5.2016 г., стр. 1).
 (5) Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) No 45/2001 и Решение No 1247/2002/ЕО (ОВ L 295, 21.11.2018 г., стр. 39).
 